Lista țărilor pentru care nu se aplică carantina, actualizată. Au fost adăugate 5 state.
Lista statelor exceptate de la aplicarea măsurilor de carantină/izolare, a fost actualizată. Astfel, au fost adăugate încă cinci state: Finlanda, Italia, Estonia, Irlanda și teritoriul european al Franței (Franța metropolitană). Lista actualizată intră în vigoare la data 23.06.2020 și poate fi consultată pe site-ul www.cnscbt.ro.
Comitetul Naţional pentru Situaţii de Urgenţă a adăugat încă cinci state pe lista țărilor exceptate de la aplicarea măsurilor de carantină/izolare. Acestea sunt: Finlanda, Italia, Estonia, Irlanda şi teritoriul european al Franţei (Franţa metropolitană). În evaluarea statelor propuse de INSP pentru zona verde, s-a ținut cont de criteriul mediei numărului de cazuri noi înregistrate în ultimele 14 zile, respectiv mai puțin de 5 cazuri la 1 milion de locuitori.